คนชอบทานข้าวซอยห้ามพลาดด้วยประการทั้งปวงกับร้าน"ข้าวซอยแม่มณี"  ร้านนี้ขายแต่ข้าวซอยนะบอกไว้ก่อน ทะเลอทะล่าเข้าไปสั่งหรือถามหาเมนูอื่นนิมีหูชานะคะ บอกเลยว่าน้ำข้าวซอยที่นี่อรอ่ยเด็ด(ทำเสียงแบบครัวคุณหรีด) เข้มข้นมากที่สุด ซึ่งในเชียงใหม่หาร้านที่น้ำข้าวซอยเข้มข้นและอร่อยค่อนข้างยากจริงๆ แต่ร้านนี้บอกเลยว่ามาแล้วไม่ผิดหวัง มาที่บรรยากาศร้าน ดูธรรมดา ปกติทั่วไป ไม่ตกแต่งอะไรมาก ไม่ต้องตกใจหรืออะไรนะ ร้านสะอาดอยู่ ไฮไลท์อยู่ที่ป้า กับลุงค่ะ ทำกันสองคนขยันมาก แต่ป้าแกจะพูดไม่เพราะนะคะ หน้างอ ปากร้ายๆ แต่จริงไม่มีอะไรหรอก (ส่วนตัวไปกินครั้งแรกโดนไปสองดอกหูชา รู้สึกไม่ดีกะป้าแกเลยทีเดียวละ) แต่พอนั่งรออาหารฟังและสังเกตป้ากับลุงก็ทำแบบนี้ปกติ ฟังขำๆไป ทำตัวนอบน้อมกันเลยทีเดียว555  แต่ข้าวซอยเด็ดจริง ที่สำคัญป้าแกขายน้ำพริกข้าวซอยด้วยนะ ร้านหาไม่ยาก เริ่มที่สำนักงานจัดหางาน ซอยติดกันเลย ขับตรงเข้ามา เจอเลย "ข้าวซอยแม่มณี" 

เมนูในร้าน ก็บอกแล้วว่าขายแต่ข้าวซอย แต่จะอธิบายให้ฟัง(ใช้คำว่าอธิบายเลยนะ) คือที่ร้านนี้จะมี 2 ชอยส์ที่คุณต้องเลือก คือ เส้น และเมนูเนื้อต่างๆหรือท็อปปิ้งนั้นเอง (เรียกให้ดูอัพ ดูดี)
เส้น : เส้นข้าวซอย เส้นเล็ก เส้นใหญ่ วุ้นเว้น และเส้นมาม่า
เนื้อ(ท็อปปิ้ง) : ไก่(เป็นชิ้นๆนะไม่ใช่น่องไก่), หมู, ลูกชิ้นหมู, ซี่โครงหมูตุ๋น, หูหมู, หมูยอ, ปลา, เนื้อ
สั่งเส้นอะไรก็ได้ ยกเว้นมาม่า พร้อมท็อปปิ้ง 1อย่าง 35 บาท / พิเศษ 50บาท* 
สั่งเส้นมาม่า พร้อมท็อปปิ้ง 1อย่าง 50 บาท / พิเศษ 65บาท*
สั่งเส้นอะไรก็ได้ พร้อมท็อปปิ้ง 2 อย่าง 65บาท / พิเศษ 100 บาท*
สั่งเส้นอะไรก็ได้ พร้อมท็อปปิ้ง 4 อย่างขึ้นไป 100บาท*
* ถ้าสั่งต่างจากนี้หรืออื่นๆ ถามลุงกับป้าดูอีกทีนะ  

คำแนะนำ 
1. ป้าแกปากเจ็บ และหน้าดุ หน้างอนะคะ แต่จริงๆไม่มีอะไรหรอก อย่าคิดมาก 
2.อ่านรายละเอียดในร้านเกี่ยวกับเมนูดูก่อน ถ้าไม่เข้าใจค่อยถามป้ากะลุง แล้วจดรายละเอียดสั่งอาหาร
3.จะสั่งอาหารทุกครั้งต้องจดรายการอาหาร อย่าไปยืนสั่งที่ป้าหรือลุงเดี๋ยวหูชา (อ่านข้อ1 )
4.เครื่องเคียงที่ใส่จานให้มา ไม่ควรใส่ในชามเยอะหรือทั้งหมด เพราะถ้ากินไม่หมด ป้าแกปรับตัง(ในชาม) คือเหลือในจานเครื่องเคียงแกไม่ว่า 
5.น้ำดื่มบริการตัวเอง
6.ซอยแคบ ที่จอดรถมี แต่ก็ต้องวัดดวงว่ามีรถจอดเยอะรึเปล่า  

เมนูแนะน เส้นอะไรก็ได้ กับซี่โครงหมูตุ๋น
ราคา ค่อนข้างแพงกว่าที่อื่น แต่ก็ถือว่าคุ้มอยู่ค่ะ

ที่ตั้ง เริ่มที่อบจเชียงใหม่ ขับตรงมาในตัวเมือง ชะรถแถวสำนักงานจัดหางาน เลี้ยวซ้ายซอยติดกันเลย ขับตรงเข้ามา เจอเลย "ข้าวซอยแม่มณี" 

เปิด 9.00-15.30น. 
โทร 053-218-519  / 081-961-2235 
มีที่จอดรถ 

*ความอร่อย 5/5
ความสะอาด 3/5
ปริมาณ 4/5
ราคา 5/5
ที่จอดรถ 3/5

หมายเหตุ 
1.แนะนำเพื่อเป็นอีกหนึ่งทางเลือก เท่านั้น
2.รสชาติอาหารขึ้นอยู่กับความพึงใจส่วนบุคคล
